નોન યૂરીયા ખાતરોની મોંઘી આયાતથી ઘરેલુ બજારમાં ભાવ વધવાનું નક્કી છે. પોષણ યુક્ત ખાતર પર સરકારની ફિક્સ સબસીડી નીતિમાં સંશોધનની તાત્કાલીક જરૂર છે. જો સરકાર દ્વારા હસ્તક્ષેપ કરવામાં નહી આવે તો ખેતી પર મોંઘા ખાતરનો માર પડશે. રવી સિઝનના મુખ્ય પાક ઘઉંનુ વાવેતર દિવાળી પછી વેગ પકડશે. ખેતીની ઘરેલુ જરૂરીયાતને પૂર્ણ કરવા માટે યૂરીયા વગરના ખાતરમાં ડીએપી, એમઓપી અને એનપીકે જેવા મિશ્રિત ખાતરોની આયાત કરવી પડે છે. યૂરીયાને બાદ કરતા બાકીના ખાતર પર સરકાર એક નિશ્ચિત સબસીડીની નીતિ અપનાવે છે. જેના કારણે ડીએપી, એમઓપી અને એનપીકેના ભાવમાં થોડો ઘણો ઉતાર ચડાવ બજારની માંગ અને પુરવઠાની દ્રષ્ટીએ આવતો રહે છે.